ખંભાત નજીક મેતપુર. શ્રીમદ્ રાજચંદ્રનો વડવા આશ્રમ ત્યાં. જ્યાં હીરાના હિંડોળા થાય તે ખ્યાતનામ સ્વામિનારાયણ મંદિર ત્યાં. મેતપુરના પાટીદાર માત્ર સ્વામિનારાયણી. મોટા ભાગના પાટીદાર રત્ન અને હીરાના વેપારી. ઇંગ્લેન્ડ, પેરિસ, બેંગકોક, હોંગકોંગ, મુંબઈ, જયપુર, હૈદરાબાદ, સુરત એ બધામાં વેપાર-ધંધા માટે તેઓ વસ્યા છે. અકીકના ઉદ્યોગમાં પણ તેમનો ડંકો વાગે. મેતપુરમાં જાણીતા પરિવારોમાંનો એક તે વસંતભાઈ મુખી પરિવાર, જે સાદગી, સખાવત અને સંપથી શોભે છે.